મુખ્યમંત્રી વિજયભાઇ રૂપાણીએ આજે રાજકોટ શહેરના હાર્દ સમા બી.આર.ટી.એસ. રૂટ ઉપર ફ્રી વાય ફાય સેવાનું લોન્ચીંગ કર્યુ હતું. આ સુવિધાનો શુભારંભ કરતા તેમણે જણાવ્યુ હતું કે રાજકોટના ૧પ હજાર લોકોને આ સેવાનો દરરોજ ફ્રી લાભ મળશે. આ ક્ષેત્રે વધુ સેવા વિસ્તાર આગળ વધારી, સ્માર્ટ સીટીની સુવિધાઓ વધારવા અમે પ્રતિબદ્ધ છીએ. મુખ્યમંત્રી વિજયભાઇ રૂપાણીએ શનિવારે રાજકોટના નાના માવા સર્કલ પાસે ૧પ૦ ફુટ રીંગ રોડ ખાતેથી બી.આર.ટી.એસ. બસ સેલ્ટર્સ ખાતેની ફ્રી વાય ફાય સેવાનો શુભારંભ કરાવ્યો હતો.